Palais Bourbon

Palais Bourbon er et palass i 7. arrondissement på Seinens søndre side, midt i mot Place de la Concorde (på motsatt side av elven) i Paris. Det rommer den franske nasjonalforsamlingen, det franske parlamentets andre kammer, mens den lovgivende forsamlings første kammer (senatet) finnes i Palais du Luxembourg.

Palasset ble oppført mellom 1722 og 1728 for Ludvig XIVs uekte datter Louise-Françoise de Bourbon (1673-1743), etter tegninger av den italienske arkitekten Lorenzo Giardini. På denne tid hadde bygningen et galleri som forente det med palasset Hôtel de Lassay, som tilhørte marki de Lassay, med hvilken Louise-Françoise hadde en kjærlighetsrelasjon. 

Palasset var fra 1764 bosted for Louis Joseph av Bourbon frem til det ble konfiskert under den franske revolusjon, der så den lovstiftende forsamling og lignende forsamlinger fikk sine lokaler. Mellom 1795 og 1798 var det sete for De fem hundres råd. Der oppstod da de politiske begrepene høyre og venstre.

Louis Joseph av Bourbon fikk bygningen tilbake i 1814, men leide den ut til regjeringen, som til slutt kjøpte den i 1827. 

Siden 1830 har palasset vært hjem for parlamentets andre kammer, kalt deputertkammeret eller nasjonalforsamlingen. Under andre verdenskrig var palasset et administrativt sete for nazistene. 

Kolonnene tilkom 1806-1808 for å speile kirken La Madeleine på den andre siden av Seinen.

 Referanser 

 Litteratur 
 Jean-Pierre Rioux: « Le Palais-Bourbon. De Gambetta à de Gaulle », dans Pierre Nora (direction), Les Lieux de mémoire, tome 2 La Nation, volume III, Gallimard, Paris, 1986 
 André Figueras: Zoologie du palais Bourbon, 1956
 Delphine Gardey: Le linge du Palais-Bourbon. Corps, matérialité et genre du politique à l'ère démocratique, Éditions Le Bord de l'eau, 2015,  
 Werner Szambien: "L'Assemblée nationale et son architecture", dans L'Assemblée nationale, Société nouvelle Adam Biro, 1992, Paris, p. 63 - 101, .

Kategori:Palasser og slott i Paris
Kategori:7. arrondissement i Paris
Kategori:Parlamentsbygninger